Nem maradnak fedél nélkül | ERDON
Romimo Bestauto Ingyenes apróhirdetés ERDON ERDON Helyi hírek Nem maradnak fedél nélkül Nem maradnak fedél nélkül	2016.01.5 15:09	Minden munkanapon déli tizenkét órakor meleg ebédet osztanak hajléktalanoknak a Bunyitay Liget (Bratianu Park) Hilton szálló felőli végén, illetve a Sánc (Grivitei) utcán a nagypiac ottani bejárata mellett. Fotó: Alexandru Nitescu	A fagyos idő beköszöntével több hajléktalan keresi fel Nagyváradon a Gutenberg utcai éjjeli menedékhelyet. Most is megnyitottak új helyiségeket, ahol fogadni tudják az éjszakára fejük felé fedelet kereső embereket. A váradi Szociális és Közösségi Ügyek Hivatala (ASCO) által működtetett hajléktalanszállóban 38 hely van, tudtuk meg Cosmin Galeatól, a létesítmény vezetőjétől, aki hozzátette, hogy télen amúgy mindig több mint negyven ember van éjjelente a menedékhelyen. Elmondta, hogy most is megnyitottak új helyiségeket, ahol fogadni tudják az éjszakára fejük felé fedelet kereső embereket. Galea kijelentette, hogy az utóbbi napokban 42–45 között ingadozott a hajléktalanszállón tartózkodó emberek száma, egy alkalommal pedig negyvennyolc személy gyűlt össze a Gutenberg utcai létesítményben. „Fel vagyunk készülve arra, hogy mindenkit fogadjunk és elszállásoljunk a menedékhelyen, aki erre igényt tart” – szögezte le Galea. Egyébként az éjjeli menedékhely működteti az „Ebéd kerekeken az utcán élő embereknek” elnevezésű programot is, melynek keretében minden munkanapon déli tizenkét órakor meleg ebédet osztanak hajléktalanoknak a Bunyitay Liget (Bratianu Park) Hilton szálló felőli végén, illetve a Sánc (Grivitei) utcán a nagypiac ottani bejárata mellett. Ez a program a téli szezon teljes időszakában, március 11-ig tart, és naponta negyven adag két fogásos meleg ebédet osztanak a rászorulónak a menedékhely, illetve az ASCO dolgozói.
VISSZA A KEZDŐOLDALRA	Címkék: hajléktalan, menedékhely, nagyvárad	0Hozzászólás	Herzlichen Dank für Ihren Kommentar - dieser wird nach einer Prüfung von uns freigeschaltet. Beachten Sie, dass dies gerade an Wochenenden etwas länger dauern kann. Kommentare von registrierten Usern werden sofort freigeschaltet - hier registrieren!	Még	1000